March | 2009 | Pikkelik se blik
Elke week se langnaweek…
Met die dat ek nie Maandae werk nie voel dit nou mos vir my of ek elke week ‘n langnaweek het! Eish!!! Ander sal nou dink dis die lewe maar my brein wil nie so lekker inskop met hierdie affêre nie!!! Elke Vrydag sien ek uit na die naweek. Kan nie wag om tuis te kom nie, en teen Saterdagaand as Mynick by die huis kom is ek poegaai ‘naweek’ gehou! Maar dan sien ek darem uit na ‘n Sondag wat ons gesinsdag is. Almal tuis, almal ontspanne (soortvan) ‘n lekker ete en verder rustig wees….. En dan kom Maandag en soos ek deur die huis en tuin loop beleef ek die chaos!!!
Maria!!!!! Wanneer laas het jy die kaste politoer gegee!!! Maria!!!!! Kyk hoe lyk die stort in die kinders se badkamer!!! Maria!!!! Stofsuig jy dan nooit onder die beddens nie!!! Ouboet!!!!! Nee kriesel man, tel op hierdie speelgoed!!! Poppedyn!!!!! Moenie die koeldrank uit die beker suig en dan op die hond uitspoeg nie!!!! Bêrend!!!!! Wat hang jy dan weer vanoggend so op die graaf!!! Bêrend!!!! Ek kan nie naby jou kom nie, jy ruik die ene gefermenteerde wyn!!! En so kan ek aanhou en aanhou en aanhou!!!
So kom dit toe gister dat Maria haar stert vir my in ‘n krul in wip oor die stof onder die glasblad van die spieëlkas!!! Sy het dan nou nie geweet sy moet daar ook skoonmaak nie en om als te kroon kom Bêrend al sylende by die werk aan… So dronk soos ‘n afkophoender! En Maandae is ons waterpomp dae…. Omdat ons uit die kanaal uit water kry en ons met 4 ander huise deel, kan ons net Maandae en Donderdae die pomp gebruik… En as ons nie ons damme en tenks kan vol pomp nie het ons nie water nie!!!
Nou ja ek suiker toe af met Poppedyn op die rug en Ouboet aan die hand kanaal toe… ‘Start’ die pomp, loop die 800 meter terug huistoe en maak krane oop en toe soos ek aangaan… Die pad is vol dorings en ‘n pendoring steek dwarsdeur Ouboet se hardloopskoen tot binne in sy hak… Dit is nog ongeveer 400 meter huis toe. Besluite, besluite…. Kan nie vir Popsie daar los en eers vir Ouboet huistoe vat nie… Kan ook nie vir Popsie huistoe vat en dan vir Ouboet kom haal nie want die kind is in pyn en om by die huis te kom is nog ‘n paar draaie en hy gaan my dan nie meer sien nie… so kom dit toe dat Ouboet op my rug klim en Poppedyn aan my voorkant land soos ‘n apie en ek al kreunend en steunend die pad opbeur met my 35kg las! Tuis, slaan ek soos ‘n os op die bank neer om eers weer asem te kry terwyl Ouboet NOG onverpoos grens oor sy seer voet en Poppedyn soos ‘n 7 single wat vashak: Perdjie hy, Perdjie hy!!!!!
Om alles te kroon stuur ek toe mos vir Maria om net die 20 liter emmer met die steriliseerder in die huisdam te gaan gooi en haar voet hak vas en sy struikel… Sy het nie seer gekry nie, maar R23,50 is in hulle maai in….
Ek was vanoggend sooooo bly dit is Dinsdag….
More meer hieroor en …
Moenie skrik as dinge vinnig verander en vreeslik vreemd voorkom nie!!! Die Blik is besig om ‘n Bakkies-plakkie te ondergaan….
27 Comments	| Dae en Dinge	| Permalink
Nie ‘n oomblik te vroeg nie!
Hierdie naweek kon werklik nie nader gewees het nie! En nou gaan dit nie eers ‘n behoorlike naweek wees nie, want Ouboet het ontpop in ‘n ongelooflike sosiale wese en het hierdie naweek drie partytjies om by te woon! Vanmiddag een, een more oggend en een more middag. Ek glo nie hy besef wat dit sy mamma kos nie, maar dit daar gelaat!
‘n Heerlike naweek vir julle almal en ons praat weer Dinsdag… (ek het mos elke naweek ‘n langnaweek!!! ) 😈
They can’t see where they are going
I could feel a long night coming on…!
In your eyes…!
And oh… every time I look
It’s you and me together… in your eyes.
But I don’t mind at all, because it’s you and me!
And all I’ve ever wanted, I can see…
It’s you and me together in your eyes!
It’s you and me forever… in your eyes!
Driving down to the river…
Your delights as a lover…
Dancing out in the moonlight…
PS: Mefri??? Is jy nog iewers daar buite??? Ek mis jou jong!! Gooi maar net ‘n ou spoegie hierdie kant toe ook dat ek darem weet jy is nog orraait???
30 Comments	| Dae en Dinge	| Permalink
As ons nie nog doodgaan van een of ander onbehoorlike siekte wat die gedroggies aandra nie, gaan ons onsself nog doodslaan…..
29 Comments	| Dae en Dinge	| Permalink
Comments Off on | Dae en Dinge	| Permalink
You are currently browsing the Pikkelik se blik blog archives for March, 2009.